Ohangaron daryosidagi suv odatdagidan ko‘proq hajmda oqayotganligi sababli, ko‘prikka o‘z ta’sirini ko‘rsatib, qirg‘oqning yuvilishiga olib kelgan. Foto: Toshkent viloyati hokimligi Toshkent viloyati hokimiyati axborot xizmatining ma’lum qilishicha, Yuqori Chirchiq tumanidagi Qizilsoy mahalla fuqarolari yig‘ini hududi hamda Piskent tumani hududidan o‘tuvchi A-373 “O‘sh – Guliston” avtomobil yo‘lining 107-kilometridagi ko‘priklar o‘z mustahkamligini yo‘qotgan. “Hozirda avtomobil harakatlari to‘xtatilib, xavfni bartaraf etish maqsadida FVB, YHXB, “Yo‘llardan foydalanish” UK, tuman hokimliklari va boshqa tegishli tashkilotlar hamkorligida ta’mirlash tiklash ishlari amalga oshirilmoqda.” - deyiladi xabarda. Avvalroq, “Amirsoy”ga olib boruvchi yo‘lda tuproq ko‘chganligi xabar qilingan edi.